**VILNIAUS R. EITMINIŠKIŲ PAGRINDINĖ MOKYKLA**

**2022 M. VEIKLOS KOKYBĖS ĮSIVERTINIMO ATASKAITA**

Mokyklos 2022 metų įsivertinimą atliko direktoriaus 2022 metų lapkričio 10 d.

įsakymu Nr. V1-41 „Dėl Mokyklos. veiklos kokybės įsivertinimo darbo grupės sudarymo“ paskirta darbo grupė: mokytojai – Ana Palcevienė, Inga Čeponienė, Vanda Giedris, grupei vadovavo Božena Liachovič

Darbo grupė atliko rodiklio **2.3.2. Ugdymas mokyklos gyvenimu** giluminę analizę.

**Raktiniai žodžiai:** santykius ir mokinių savijautą

**Įsivertinimo tikslas:** išsiaiškinti mokinių savijautą mokykloje, klasėje ir pamokų metu, tėvų požiūrį į mokyklą.

**Veiklos kokybės įsivertinimo organizavimo metodika:**

Vilniaus r. Eitminiškių pagrindinės mokyklos veiklos kokybės įsivertinimas organizuotas remiantis „Mokyklos, įgyvendinančios bendrojo ugdymo programas, veiklos kokybės įsivertinimo metodika“, patvirtinta LR Švietimo ir mokslo ministro 2016-03-29 įsakymu Nr. 2V-267

**Kokybės įsivertinimo rodiklių reikšmės:**

Srities įvertinimas žemesniu nei 2,5 rodikliu laikomas silpnu ir taisytinu. Aukštesnis rodiklis byloja apie stipresnę veiklos sritį. Vertinimo skalės rodikliai siekia I - IV lygius: I - blogai, II -patenkinamai, III - gerai, IV - puikiai.

Rodiklio iliustracija ir gautus tyrimų rezultatai (esamus požymius):

|  |  |
| --- | --- |
| Detalus rodiklio aprašymas | Kokybės požymio aprašymas/iliustracija |
| Mokinių tarpusavio, mokinių ir mokytojų, mokytojų tarpusavio santykiai grindžiami pagarba, pasitikėjimu, pastangomis suprasti kitą, geranoriškumu, rūpinimusi padedant ir dalijantis. Siekiama, kad kiekvienas jaustųsi vertingas, reikalingas ir saugus. |  |

**Tyrimo išvadas:**

1. Mokyklos aplinka daugumai mokinių (81,3%) yra saugi, tačiau patyčių problema egzistuoja. Mažiau negu pusė (39,6%) mokinių yra patyrę kitų mokinių patyčias (buvo pravardžiuojami, apkalbinėjami), o maždaug 21,1% mokinių prisipažino, kad patys dažnai ar kartais tyčiojasi iš kitų.

2. 61,1% mokinių žino, kas yra patyčios, kaip jas stabdyti ir aktyviai tai daro, jei jas pastebi, o 54,6% mokinių nuomone, patyrus patyčias, mokykloje suteikiama reali pagalba.

3. Didžioji dalis mokinių, mokytojų ir tėvų (virš 91%) mano, kad patyčios nėra normalu.

4. Mažiausiai saugios zonos nuo vaikų tarpusavio patyčių – koridoriai ir mokyklos kiemas.

5. Didžioji dauguma mokytojų (mokinių nuomone 87,4%, personalo – daugiau kaip 90%,) stabdo patyčias.

6. Daugumos tėvų/globėjų (89,4%) nuomone, jų vaikai mokykloje jaučiasi saugiai, tačiau pripažįsta patyčias tiek tarp vaikų, tiek ir iš mokytojų (12,2%), nors ir itin retai/kažkada seniau.

7. Dauguma mokyklos darbuotojų mano, kad mokiniai jaučiasi saugiai, bet patyčių problemą irgi pripažįsta.

Išanalizavus duomenis ir susumavus rezultatus nustatyta, kad rodiklis **2.3.2. Ugdymas mokyklos gyvenimu** atitinka 3-ąjį lygį.

**REKOMENDACIJOS**

Tam, kad pagerėtų situacija, reikia:

1. Daugiau kalbėtis apie patyčias tiek su mokiniais, tiek su jų tėvais, tiek tarpusavyje.

2. Daugiau praktinių veiklų, kūrybinių užsiėmimų, užimtumo pertraukų metu; atidžiau stebėti situaciją koridoriuose.

3. Daugiau tėvų/globėjų švietimo ir įtraukimo į mokyklos gyvenimą.

4. Sukurti konkrečią ir aiškią pasekmių už netinkamą elgesį sistemą, suprantamą ir priimtiną visiems. Pristatyti paskatinimų sistemą, kad vaikai galėtų labiau stengtis.

5. Dažniau rengti diskusijas, paskaitas, užsiėmimus patyčių tematika.

6. Mažinant patyčias mokykloje skatinti visų mokyklos bendruomenės narių įsitraukimą.

7. Dalyvauti prevencinėse programose, skirtose patyčių rizikai mažinti.

8. Aktyvinti mokinių tarybos veiklą ir ją viešinti.

9. Aktyvinti mokinių veiklą klasėse organizuojant popamokinę veiklą.

10. Aktyviau įtraukti tėvelius į klasės veiklų organizavimą ir dalyvavimą jose.

Veiklos kokybės įsivertinimo darbo grupės pirmininkė Božena Liachovič